Madis Somelar

**Madis Somelar** (sündinud 17. jaanuaril 1983 Pärnus) on eesti õpetaja, haridustegelane ja õppematerjalide autor. 

## Haridus
Somelar lõpetas 2001. aastal Pärnu Koidula Gümnaasiumi (PKG) hõbemedaliga, oli 2001. aastast Tallinna Pedagoogikaülikooli õpetajakoolituse üliõpilane ning PKG ajaloo- ja ühiskonnaõpetuse asendusõpetaja, 2006. aastast Tallinna Ülikooli magistrant.

## Töö
Somelar oli aastatel 2002–2006 Pärnu Raeküla Gümnaasiumi ajalooõpetaja. 2006. aasta lõpus pöördusid kooli hoolekogu liikmed (õpilased, õpetajad ja lapsevanemad) Somelari eestvedamisel Pärnu linnavalitsusse kaebusega, et juhtkonna ja osa õpetajate ebakompetentsuse tõttu on tekkinud probleeme: puudujääke on õppetöö korralduses, õpetajad käituvad ebapedagoogiliselt. 2006. aasta lõpus lahkusid koolist hoolekogu esimees, esimehe asetäitja ja Somelar, kes pöördus ka õiguskantsleri ja Haridus- ja Teadusministeeriumi poole sooviga saada teada, kas koolis kehtiv hindamisjuhend vastab seadusele. Kooli õppetööd ja koolikorda puudutavaid kaebusi uurinud linnavalitsuse komisjon tuvastas koolis mitmeid vigu seaduse ja määruste täitmisel, puudujääke mõne õpetaja ainetöös, kvalifikatsioonile mittevastavat õpetajate tasustamist ning arusaamatusi hoolekogu ja kooli vahelises koostöös. Pärnu linnapea Mart Viisitamm vabastas komisjoni aruande alusel kooli direktor Viive Tüüri ametist.

Seejärel töötas Somelar õpetajana Pärnu Vanalinna Põhikoolis, kus ta õpilased saavutasid kõrgeid kohti ajaloo-olümpiaadidel, 2007. aastal võistlusel "Minu Euroopa" ja 2010. aastal üleriigilisel kodanikupäeva viktoriinil. Kahe õpilase väitel Somelar alandas ja mõnitas neid, kritiseerides välimust, mille tagajärjel tekkisid ühel tugevad ärevushäired ja paanikahood.

Somelar on töötanud ajaloo- ja ühiskonnaõpetuse õpetajana ka Häädemeeste Keskkoolis, Pärnu Hansagümnaasiumis ja PKG-s, kus tema õpilased saavutasid samuti kõrgeid kohti ajaloo-olümpiaadidel, kodanikupäeva viktoriinidel ja esseekonkurssidel.

Somelar töötas aastatel 2014–2025 Tallinna Reaalkoolis õppealajuhataja ning ajaloo- ja ühiskonnaõpetuse õpetajana. Tema õpilased saavutasid kõrgeid kohti nii ajaloo- kui ka ühiskonnaõpetuse olümpiaadidel, võites kahel korral ka üleriigilise olümpiaadi. Somelari töösuhe lõpetati 17-aastasele õpilasele seksuaalse sisuga sõnumite saatmise tõttu. Politsei kontrollis juhtunu asjaolusid ja jõudis järeldusele, et seaduse mõttes ei olnud tegu karistatav. Kuna õpilane oli vanem kui 16-aastane, polnud politsei hinnangul alust kriminaalmenetluseks.
Somelar ütles meedias:

Somelar on 2025. aasta augustist Ida-Virumaa Kutsehariduskeskuse kvaliteedi- ja arendusjuht.

2019. aastal esitas Somelar Eesti Õpetajate Liidu (EÕL) hindamiskomisjonile taotluse saada meisterõpetaja kutse. Komisjon leidis esialgu, et Somelar on kõrgeima taseme õpetajakutse vääriline, kuid tema ebakohase käitumise kohta laekunud info põhjal talle meisterõpetaja kutset ei antud. Somelar pöördus kohtusse ning esimese astme kohus leidis 2020. aastal, et komisjon on kohustatud talle andma meisterõpetaja kutse. EÕL kaebas otsuse edasi, kuna nendeni oli jõudnud dokument 2016. aastast, mis käsitles negatiivselt Somelari tegevust õpetajana. Ringkonnakohus otsustas 2021. aastal, et kuigi EÕL ei ole kohustatud Somelarile meisterõpetaja kutset andma, tuleb komisjonil tema 2019. aasta taotlus uuesti läbi vaadata. Kutse andmise protsess tehti seejärel uuesti läbi ning Somelarist sai 2023. aastal meisterõpetaja (kutsetase 8).

## Ühiskondlik tegevus
Somelar oli riigikantselei iseseisvuse taastamise 30. aastapäeva toimkonna liige ja noorteprojektide juht, õpetajate ühenduste koostöövõrgustiku koordinaator, ajalooklubi History Prosperity Club (HPC) president ning aastatel 2013–2020 Eesti Ajaloo- ja Ühiskonnaõpetajate Seltsi juhatuse esimees. Ta on paljude õppematerjalide autor ja tegutsenud alates 2007. aastast aktiivselt õpetajate täiendkoolituse lektorina.

## Õpikuid ja õppematerjale

* Tarvo Siilaberg, Kadri Ugur, Madis Somelar. Ühiskonnaõpetus. Gümnaasiumi tööraamat. I osa. Avita, 2010
* Madis Somelar. Ühiskonnaõpetuse õpik 6. klassile. Maurus, 2014, 2021, 2022, 2023
* Tarvo Siilaberg, Ardi Siilaberg, Madis Somelar. Ühiskonnaõpetus gümnaasiumile: töövihik. I ja II osa. Avita, 2013
* Madis Somelar. Uusaeg: ajaloo töövihik 8. klassile. I ja II osa. Avita, 2013, 2014, 2024

## Tunnustus

* 2010 – 3. koht üleriigiliselt ajaloo- ja ühiskonnaõpetusealaste metoodiliste materjalide võistluselt tööga “Erinevad ülesandetüübid põhikooli ühiskonnaõpetuse lõpueksamil”
* 2018 – Tallinna Kesklinna Valitsuse tiitel Reaalkooli “Aasta inimene”
* 2024 – Eesti Kaubandus-Tööstuskoja III klassi aumärk – Eesti haridusvaldkonna edendamise eest

## Viited

## Artiklid

* Madis Somelar. Riigieksamid – objektiivne tagasiside digar.ee, 15. juuni 2007
* Madis Somelar. Riigieksamid – kas objektiivne tagasiside? arvamus.postimees.ee, 28. august 2009
* Madis Somelar. Riigieksamid – Eesti hariduse oluline väärtus opleht.ee, 13. september 2013
* Madis Somelar. Igal muutusel on järelmõjud opleht.ee, 4. oktoober 2019
* Madis Somelar. Miks õpetajate hinnangutest üle sõidetakse? arvamus.postimees.ee, 11. oktoober 2019
* Madis Somelar. Eesti haridus peaks olema poliitikaülene ja teaduspõhine err.ee, 10. detsember 2019
* Madis Somelar. Minister peaks õpetajatega arvestama arvamus.postimees.ee, 17. veebruar 2020
* Madis Somelar. Vigade vältimisest õppekirjanduses err.ee, 23. aprill 2020
* Madis Somelar. Peaksime ajalooõppe korraldamisel olema ambitsioonikamad arvamus.postimees.ee, 28. juuni 2020
* Madis Somelar. Sõnavabadusest Eestis arvamus.postimees.ee, 11. august 2020
* Madis Somelar. Meil on üks ühine Eesti ning me loome seda koos arvamus.postimees.ee, 31. oktoober 2020
* Madis Somelar. Oleme seadmas ohtu tulevaste põlvkondade haridust err.ee, 19. november 2020
* Madis Somelar. Õpetajate järelkasv on olulise tähtsusega riiklik küsimus arvamus.postimees.ee, 19. november 2020
* Madis Somelar. Mida ootavad õpetajad oma riigilt Eesti parlamendi 102. sünnipäeval? arvamus.postimees.ee, 23. aprill 2021
* Madis Somelar. Kersti Kaljulaid on populariseerinud meie riigi kultuurilugu, nagu ehitas ajaloos sildu Louis XIV epl.delfi.ee, 25. juuli 2021
* Madis Somelar. Õpetajate järelkasvu põuast tuleb kõneleda kontekstis arvamus.postimees.ee, 21. september 2021
* Madis Somelar. Plaanitava reformiga devalveerib riik hariduse väärtust err.ee, 2. veebruar 2022
* Madis Somelar. Hariduse Achilleuse kand on kvalifikatsioonile vastavate ja kutsumusega õpetajate põud, mitte eksamid epl.delfi.ee, 10. veebruar 2022
* Madis Somelar. Miks me õpilasi hindame? err.ee, 14. veebruar 2022
* Madis Somelar. Eesti haridussüsteemi soometumine arvamus.postimees.ee, 22. veebruar 2022
* Madis Somelar. Eesti õpetajad lähevad reedel koolitundi sõnumiga - hoiame pea selge ja jalad maas epl.delfi.ee, 24. veebruar 2022
* Madis Somelar. Ühe uue õpetaja kujunemine võtab 8–10 aastat, õppejõu puhul veel kauem epl.delfi.ee, 5. juuli 2022
* Madis Somelar. Mida ootab õpetaja uuelt valitsuselt? err.ee, 21. juuli 2022
* Madis Somelar Narva tankist: Nõukogude võimu repressioonid võivad erinevalt Rootsi kõrgaja reformidest korduda epl.delfi.ee, 8. august 2022
* Madis Somelar. Õpetajad hakkavad jaanuaris saama endiselt väiksemat tasu kui aasta eest arvamus.postimees.ee, 5. oktoober 2022
* Madis Somelar. Malemäng ja sudoku algkoolis annavad eelise gümnaasiumi lõpus arvamus.postimees.ee, 22. november 2022
* Madis Somelar. Õpetajate töö adekvaatne tasustamine ja töötasu diferentseerimine aitab lahendada õpetajate järelkasvu põua arvamus.postimees.ee, 27. november 2022
* Madis Somelar. Tegeleme kriisiga hariduses kohe err.ee, 29. november 2022
* Madis Somelar. Ajalooõpe peab olema ambitsioonikas opleht.ee, 23. detsember 2022
* Madis Somelar. Erikallakuga klassid on tulevaste õpetajate ja valdkonnaekspertide kasvulava arvamus.postimees.ee, 19. aprill 2023
* Madis Somelar. Lahendused põhihariduse probleemidele err.ee, 19. juuni 2023
* Madis Somelar. Kas õpetajad on põhjustanud puudujäägi riigieelarves? err.ee, 21. september 2023
* Madis Somelar. Õpetajate kõige olulisem sõnum ühiskonnale err.ee, 23. november 2023
* Madis Somelar. Õpetajaid on järjest koormatud midagi vastu andmata arvamus.postimees.ee, 7. detsember 2023
* Madis Somelar. Aeg on usaldada õpetajaskonna nägemust. err.ee, 12. veebruar 2024
* Madis Somelar. Miks peab haridus- ja teadusminister olema hariduskriisi lahendamisel võtmeisik opleht.ee, 19. veebruar 2024
* Madis Somelar. Õpetajate ühenduste võrgustiku koostatud ning partneritele tutvustatud üldhariduskooli õpetajate karjääri- ja palgamudeli projekt opleht.ee, 19. veebruar 2024
* Madis Somelar palgatõusust: kindlasti on õpetajad solidaarsed meie avaliku sektori tippjuhtidega epl.delfi.ee, 15. mai 2024
* Madis Somelar. Riik peab muutma õpetajaameti atraktiivseks. Arendame karjäärimudelit ja tõstame vastavalt sellele palkasid epl.delfi.ee, 12. juuli 2024
* Madis Somelar. 1080 üldhariduskooli õpetaja allkirja väljendavad pettumust sõlmitud haridusleppe suhtes opleht.ee, 12. detsember 2024

## Välislingid

* Reemo Voltri. EHL esimees Reemo Voltri: lõpetage pahatahtlikud rünnakud, Madis Somelar ja Martin Saar viivad päriselt Eesti haridust edasi. epl.delfi.ee, 20. veebruar 2020
* Heiki Raudla. Eesti hariduse edulugu ohustavad õpetajate järelkasvu puudus, meeletu töökoormus ja vähene töötasu opleht.ee, 19. detsember 2023
* Madis Jürgen. Madis Somelar: lollitame Eesti peresid ja lapsi, kui füüsikat või kirjandust õpetavad pädevuseta inimesed maaleht.delfi.ee, 1. veebruar 2024
* Kristopher Muraveiski. Rauno Ruus. "Alandamised on jätnud minusse sügava jälje." Seksuaalse sisuga sõnumeid saatnud endisele reaalkooli õpetajale oli tehtud etteheiteid juba varem. delfi.ee, 27. veebruar 2025
* Toetuskirjad töölt kõrvaldatud Madis Somelarile: kui kool on õppimise koht, kas õpetaja ei või enda vigadest õppida? epl.delfi.ee, 27. veebruar 2025
* Kätri Kiilberg. SKANDAALNE ÕPETAJA! „Paljud vaatasid teda kui eeskuju“ versus „Oksendasin vetsus, sest pidin teda varsti nägema!“ ohtuleht.ee, 27. veebruar 2025
* Piret Kübbar. SOMELARI KAITSEKS | „Aitäh Madisele. Meie aja õpetaja Laurile.“ ohtuleht.ee, 27. veebruar 2025
* JUHTKIRI | Õpetaja Lauri dilemmad ohtuleht.ee, 28. veebruar 2025
* Gea Kangilaski. SKANDAAL KOOLIS | Gea Kangilaski: tore õpetaja, sest teie seekord ohvriks ei sattunud? See pole okei ohtuleht, 28. veebruar 2025
* Kristopher Muraveiski. Õpetajate liit hakkab arutama reaalkoolist lahti lastud Madis Somelari meisterõpetaja kutse äravõtmist delfi.ee, 4. märts 2025
* Reaali vilistlased: mustkuldne müts maha, kes sa julgesid kurjale vastu astuda! ohtuleht.ee, 13. märts 2025
* Vilistlane Fred Gregor Rahuoja Somelari skandaalist: hea reaalkooli juhtkond – tunnistage, et ka teie vastutate! epl.delfi.ee, 23. märts 2025